《递呈馀干郭主簿子敬》
宋代·曾丰

谓吾多可失之杂，与人连甍或莫识。谓吾寡合失之孤，与人倾莫或莫逆。

南来岂是无过从，一见如故髯簿公。文章未始要著语，造化莫能与争工。

半生蓬首黄卷里，不如略款习凿齿。须臾已幸复期年，咫尺犹思况千里。

羊城虎城任仃伶，梅岭不遮梦逢迎。陇头明月向人色，户外清风敲竹声。

汉廷用少公垂老，在我者大官无小。馀干县古簿书少，赤子被圣厮儿扰。

馀功始可到鱼鸟，了事犹痴仍不了。笑人莫更为人笑，我住巴山木之杪。

急足往来数晡晓，贻诗勿惮相揉矫，吾人能有几同调。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。